Okresná prokuratúra Liptovský Mikuláš 
Tomášikova 5, 031 80 Liptovský Mikuláš 1 	

Sp. zn. : 2 Pv 335/11/5505	Liptovský Mikuláš, 8.2.2012
EEČ : 2-39-182-2012

U Z N E S E N I E

Trestná vec:	obvinený XXXXX  
Prečin:	porušovanie domovej slobody podľa § 194 odsek 1, odsek 2 písmeno b Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátor Okresnej prokuratúry Liptovský Mikuláš
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: nezsitené
a
poškodenou:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 102,00 € 
b.	Peňažná suma určená na všeobecne prospešné účely: 35,00 € 
c.	Konkrétny adresát peňažnej sumy určenej na všeobecne prospešné účely: Materská škola, Vranovská 601, 031 01 XXXXX 
d.	Suma odovzdaná štátu na peňažnú pomoc obetiam trestnej činnosti: 35,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: nezsitené
realizované policajtom OÚ vyšetrovania PZ XXXXX pod spisovou značkou ORP-299/OVK-LM-2011.
	Dňa 25. 06. 2011 v presne nezistenú dobu v nočných hodinách do 09.30 hod. vyliezol na balkón bytu č. 2 nachádzajúceho sa na prízemí bytového domu 762/2 na ulici XXXXX v XXXXX preliezol zábradlie balkóna a rozbil sklenenú výplň v spodnej časti balkónových dverí, vošiel dnu do bytu, kde prespal v izbe tohto bytu až do rána, kde ho o 09.30 hod. našiel syn, nájomníčky tohto bytu XXXXX, XXXXX, kde ho následne XXXXX požiadal, aby mu odomkol vchodové dvere bytu a z bytu odišiel, čím XXXXX spôsobil škodu poškodením sklenenej výplne balkónových dverí vo výške 102,- €. 
Odôvodnenie: 
Vyšetrovateľ Odboru kriminálnej polície PZ XXXXX  uznesením ORP-299/OVK-LM-2011 zo dňa 25. 06. 2011 vzniesol XXXXX obvinenie za prečin porušovania domovej slobody podľa § 194 ods. 1, 2 písm. b/  Trestného zákona, ktorého sa dopustil spôsobom popísaným vo výrokovej časti tohto uznesenia. 
Zo spisového materiálu som zistil, že v predmetnej veci  sa  koná  o prečine, na  ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 odsek 1 Trestného poriadku.
	Obvinený a poškodená uzavreli dňa 06. 02. 2012 zmier, v rámci ktorého obvinený vyhlásil, že spáchal skutok, za ktorý je stíhaný.  
Poškodená vyhlásila, že obvinený jej spôsobil škodu vo výške 102,- €, ktorú jej dňa 16. 01. 2012 v plnej výške uhradil.    
Do pokladne Okresnej  prokuratúry v Liptovskom Mikuláši zložil obvinený XXXXX peňažnú sumu vo výške 70,- €,  z ktorej chce poukázať na peňažnú pomoc  obetiam trestnej činnosti peňažnú sumu vo výške 35,- € a peňažnú sumu vo výške 35,- € v prospech Materská škola, Vranovská 601, 031 01 XXXXX.
Táto suma je primeraná závažnosti spáchaného trestného činu.  
	Obvinený a poškodená s týmto spôsobom vybavenia veci vyslovili súhlas. 
 Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery som dospel k záveru, že takýto spôsob rozhodnutia je dostačujúci. 
Preto som rozhodol  tak, ako je uvedené vo výrokovej časti tohto uznesenia.
Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Marian Vagač
prokurátor